1. ΝΟΜΟΘΕΤ. ΔΙΑΤΑΓΜΑ της 1/3 Ιουλ.1927 Περί Στρατολογίας του κατά γήν στρατού Άρθρ.76.-"Οι κατά τας διατάξεις του παρόντος Νόμου καλούμενοι έφεδροι προς εκτέλεσιν στρατιωτικής υπηρεσίας, εάν τύχωσιν υπάλληλοι Δημόσιοι ή Δημοτικοί διατηρούσιν επανερχόμενοι μετά την απόλυσιν αυτών τα δικαιώματα επί της θέσεως ην κατείχον προ της κλήσεως. Ο χρόνος της στρατιωτικής υπηρεσίας προσμετράται εις τα έτη συντάξεως των δικαιουμένων τοιαύτης και απολαμβάνουσιν ολόκληρον μεν τον μηνιαίον μισθόν των εάν προσελήφθησαν εν τη δημοσία ή δημοτική υπηρεσία εν έτος τουλάχιστον προ της κλήσεώς των ως εφέδρων, το ήμισυ δε εάν προ εξ μηνών". Το άρθρ.76 αντικατεστάθη ως άνω δια του άρθρ.8 Α.Ν.16/17 Οκτ.1935 περί αντικαταστάσεως άρθρων του νόμου περί στρατολογίας. Αι λοιπαί διατάξεις του νόμου τούτου παρατεθήσονται εν τόμω 36. "Η αληθής έννοια του άρθρ.76 του Νόμ.4324 "περί Στρατολογίας" ως τελικώς αντικατεστάθη δια του άρθρ.8 του από 16 Οκτ.1935 Α.Νόμου "περί αντικαταστάσεως άρθρων του Νόμου περί Στρατολογίας" ως και του άρθρ.5 του από 10-6-35 Α.Νόμου "περί κανονισμού της μισθοτροφοδοσίας εν επιστρατεύσει των Αξιωματικών και Ανθυπασπιστών εν γένει στρατευομένων εφέδρων" είναι ότι εις τας ανωτέρω διατάξεις υπάγονται μόνον οι τακτικοί Δημόσιοι και Δημοτικοί υπάλληλοι, ουχί δε και οι πάσης φύσεως έκτακτοι και οι επί συμβάσει ως και οι ημερομίσθιοι τοιούτοι". (Άρθρ.16 Α.Ν.739/1937). Δια του άρθρ.5 Α.Ν.1843/1939 (τόμ.15 σελ.159) ωρίσθη ότι αι ανωτέρω διατάξεις εφαρμόζονται και επί των τακτικών υπαλλήλων των Ν.Π.Δ.Δ ως και επί των τακτικών υπαλλήλων των κοινοτήτων. Δια της υπ’αριθ.100 της 22 Μαρτ./23 Απρ.1945 πράξεως Υπ. Συμβουλίου ωρίσθη ότι διά την εφαρμογήν των ανωτέρω διατάξεων, εις τον οργανικόν μισθόν, όν δικαιούνται να λαμβάνωσιν οι επιστρατευόμενοι Δημόσιοι υπάλληλοι περιλαμβάνονται εκτός της προσαυξήσεως πολυετούς υπηρεσίας και τα υπό των εκάστοτε αποφάσεων προβλεπόμενα επιδόματα βαθμών, τούτο δε έχει εφαρμογήν και διά τους υπαλλήλους των Ν.Π.Δ.Δ. Δήμων και Κοινοτήτων. 